
        Nyilvános ülésen tárgyalandó!

Napirend száma: ………….

Népjóléti Bizottság 

2021. április 22-i ülésére

Tisztelt Bizottság!

Tárgy: 

 Szociális és Rehabilitációs Alapítvánnyal kötött ellátási szerződésben foglaltak végrehajtásáról és pénzügyi elszámolásáról
(családok átmeneti otthona 2020. évi működtetés)

I. Előzmények

Budapest-Zugló Önkormányzata a gyermekek védelméről és a gyámügyi igazgatásról szóló 1997. évi XXXI. törvény 51.§-ában meghatározott családok átmeneti otthonának működtetésére a Szociális és Rehabilitációs Alapítvánnyal (a továbbiakban: Alapítvány) ellátási szerződést kötött.
Az Alapítvány a 2018. február 27-én megkötött ellátási szerződés 6.1. pontja alapján évente január 31. napjáig részletes szakmai beszámolót, július 31. napjáig pedig tájékoztatót készít a zuglói lakcímmel elhelyezett családokról, amelyet a szakmailag illetékes bizottság önálló napirendként megtárgyal (1. melléklet).

Az Alapítvány az átvállalt feladatok elvégzéséről szóló 2020. évi részletes szakmai beszámolóját elkészítette, amelyet az előterjesztés 2. melléklete tartalmaz.

II. Vélemények

Budapest Főváros XIV. Kerület Zugló Önkormányzat Képviselő-testülete a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelete 16. §-a (7) bekezdése s) pontja szerint a Népjóléti Bizottság dönt az önkormányzati feladatot ellátó és támogatott szervezetek beszámolójának az elfogadásáról.
Az Alapítvány által készített 2020. évi beszámoló tartalmazza a szolgáltatást igénybevevők számának alakulását, a szolgáltatások megvalósulásának elemeit, a jövőbeni fejlesztési irányokat.  

A Gazdasági Főosztály átirata szerint az Alapítvány által megküldött 2020. évi pénzügyi elszámolást megfelelőnek találta (4. melléklet).

Humánszolgáltatási Főosztály javasolja a beszámoló elfogadását, tekintettel arra, hogy az megfelel ellátási szerződésben rögzített szempontoknak.

Jogi Főosztály véleménye: az előterjesztésben közölt adatok, egyéb információk alapján az előterjesztéshez jogi észrevételt nem tesz. 
III. Határozati javaslat

Budapest Főváros XIV. Kerület Zugló Önkormányzata
                           Képviselő-testülete
                          …/2021. (IV. 22.)  önkormányzati határozata
a  Szociális és Rehabilitációs Alapítvánnyal kötött ellátási szerződésben foglaltak végrehajtásáról és pénzügyi elszámolásáról
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy: Budapest Főváros XIV. Kerület Zugló Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Népjóléti Bizottság hatáskörét visszavonja, és úgy dönt, hogy: a Szociális és Rehabilitációs Alapítvány által az ellátási szerződések keretében átvállalt feladatainak – családok átmeneti otthona – ellátásáról szóló 2020. évi szakmai beszámolóját és pénzügyi elszámolását elfogadja. 

Határidő: 2021. április 26. (SZÉRA értesítése a döntésről)
Felelős: Hevér László György Népjóléti Bizottság elnöke (Humánszolgáltatási Főosztály)

A határozathozatal Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a  alapján egyszerű szótöbbséget igényel.

Budapest, 2021. március 16.
Szabó Rebeka

alpolgármester

Mellékletek felsorolása:
1. melléklet: Ellátási szerződés
2. melléklet: Szociális és Rehabilitációs Alapítvány beszámolója + pü. elszámolás 
3. melléklet: Gazdasági Főosztály átirata
Az előterjesztést készítette: 
Bondorné Gyurcsi Mária - Polgármesteri Hivatal, 
       Humánszolgáltatási Főosztály 

